Ižiuns
Ižiuns (arī Ižūna ezers, Ižūns, Ļudvikovas ezers, Ļudviku ezers; latgaliešu: Ižyuns) ir subglaciālas izcelsmes ezers Krāslavas novada Skaistas pagastā. Izvietojies pagasta ziemeļaustrumos uz robežas ar Dagdas novadu. Krasti zemi, lēzeni, slīpi, dibens — dūņains, dūņu slānis 3 m un vairāk. Ezerā viena 0,2 ha liela sala. Cauri tek Dzeguze uz Iļdžu, ietek arī vairāki strauti un grāvji. Mīt līnis, karūsa, līdaka, asaris, rauda, plaudis, sudrabkarūsa, rudulis. Dienvidu krastā peldvieta, atpūtas vieta. Dienvidu krastā Ludviku ciems.